**REGULAMENTUL CAMPANIEI PROMOȚIONALE**

**Top Grecia Kino**

**Art. 1 - Dispoziții generale**

1.1. Organizatorul Campaniei promoționale „**Top Grecia Kino**” este **Mozzartbet Malta Limited**, persoană juridică malteză cu sediul în 23, Office 2, Triq Giuseppe Calleja, Swatar, Msida MSD 2270, Malta, având număr de înregistrare în Registrul Companiilor din Malta C 83980/2017, denumită în continuare *Organizator.*

1.2. Campania promoțională se desfășoară în scopul promovării activităților desfășurate pe platforma www.mozzartbet.ro și a serviciilor oferite de Mozzartbet Malta Limited. Participarea la Campania Promoțională nu implică achitarea de către participanți a unei taxe de participare, respectiv niciun fel de cheltuială suplimentară și nici majorarea prețului pe care produsul l-a avut anterior.

Campania se va derula conform prevederilor prezentului Regulament, cunoașterea acestuia și a Termenelor și condițiilor generale fiind obligatorii pentru toți participanții. Participarea la Campania promoțională presupune acceptarea necondiționată a prezentului Regulament.

1.3. Organizatorul își rezervă dreptul de a modifica Regulamentul pe parcursul desfășurării Campaniei, având obligația de a anunța publicul în mod oficial, în aceeași manieră în care a fost făcută și informarea inițială. Astfel de modificări vor fi făcute publice cu cel puțin o zi înaintea intrării lor în vigoare.

1.4. Prezentul Regulament este adus la cunoștința publicului, prin afișare website-ul Organizatorului, www.mozzartbet.ro.

**Art.2. Durata campaniei promoționale**

2.1. Campania promoțională se va desfășura pe platforma online a organizatorului, [www.mozzartbet.ro](http://www.mozzartbet.ro), în perioada **01.04.2021,** ora 00.01, până la **05.04.2021**, ora 23:59.

2.2. Campania poate fi prelungită de Organizator, decizia de prelungire fiind afișată pe site cu cel puțin 1 zi înainte de expirarea sa.

**Art. 3. Condiții de participare**

3.1.  Participarea la Campania promoțională este permisă tuturor jucătorilor înregistrați pe platforma [www.mozzartbet.ro](http://www.mozzartbet.ro) (persoane care dețin un cont de joc verificat pe platforma [www.mozzartbet.ro](http://www.mozzartbet.ro)).

3.2. Pentru a fi eligibili la prezenta Campanie, participanții trebuie să înregistreze bilete de pariere la **Grecia Kino**, cu miză minimă de 1 leu, pe perioada desfășurării Campaniei promoționale menționată la art. 2.1 de mai sus.

3.3. Vor fi luate în considerare numai biletele de pariere înregistrate online.

3.4. Biletele de pariere cu cota 1 și biletele jucate în sistem nu vor fi luate în considerare.

**Art. 4. Mecanismul Campaniei. Premiile**

4.1. Participanții care îndeplinesc condițiile de la art. 3 (Condiții de participare) se califică automat în cadrul unui clasament, bazat pe puncte.

4.2.Biletele câștigătoare cu miza minima de 1 leu, jucate in perioada desfășurării campaniei promoționale, se vor converti in puncte potrivit ***formulei de calcul*** descrise mai jos.

***Formula de calcul*** a punctelor aferente biletelor câștigătoare care îndeplinesc condițiile de la art. 3 de mai sus este:

**(Miza x Cotă – Miza) x 2, valoarea mizei fiind maxim 10 lei, indiferent dacă miza plasată efectiv este mai mare de 10 lei**

Pentru evitarea oricăror dubii, calculul punctelor se va raporta la valoarea mizei plasate, însă nu mai mult de valoarea fixă de 10 lei, indiferent dacă miza plasată efectiv de către jucător este mai mare de 10 lei.

Vor fi luate în considerare pentru stabilirea clasamentului doar punctele aferente celor mai bune 5 bilete câștigătoare per zi de desfășurare a campaniei, per jucător, respectiv cele care aduc participanților cele mai multe puncte în clasament.

Astfel, un jucător poate fi inclus în clasament cu un număr maxim de 25 bilete câștigătoare (maxim 5 bilete câștigătoare per zi de desfășurare a campaniei x 5 zile de desfășurare a campaniei).

**Va fi declarați câștigători** **participanții care** **ocupă primele 50 de poziții în clasament la finalul celor 5 zile de desfășurare a campaniei promoționale, locul 1 fiind obținut de participantul cu punctajul cel mai mare**.

În cazul în care doi sau mai mulți participanți dețin același număr de puncte, premiul va fi acordat participantului care a înregistrat cel mai mare număr de puncte primul, prin raportare la momentul înregistrării pariului.

*Exemplu de calcul al punctelor*: un jucător are 6 bilete câștigătoare într-o zi, iar calcul câștigului va fi:

1. 10 lei miza x 90 cota = 900 lei
2. 13 lei miza x 100 cota = 1300 lei
3. 5 lei miza x 8 cota = 40 lei
4. 8 lei miza x 3 cota = 24 lei
5. 10 lei miza x 10 cota = 100 lei
6. 12 lei miza x 20 cota = 120 lei

Vor fi luate în considerare doar cele 5 bilete care aduc câștigătorului cele mai multe puncte în clasament, rezultând următorul număr de puncte:

1. (10 x 90-10) x2 = 1780 puncte
2. (10 x 100 –10) x 2 = 1980 puncte
3. (5 x 8-5) x2 = 70 puncte
4. (10x10-10) x2 = 180 puncte
5. (10x20-10) x2 = 380 puncte

**Total punctaj/zi = 4390 puncte**

4.3. Premiile oferite în cadrul Campaniei sunt următoarele:

|  |  |  |
| --- | --- | --- |
| Locul 1 | 1000 Lei |  |
| Locul 2 | 500 Lei |  |
| Locul 3 | 300 Lei |  |
| Locul 4-5 | 400 Lei | 2 premii a câte 200 Lei |
| Locurile 6-10 | 500 Lei | 5 premii a câte 100 Lei |
| Locurile 11-25 | 750 Lei  | 15 premii a câte 50 Lei |
| Locurile 26-50 | 625 Lei  | 25 premii a câte 25 Lei |

 Valoarea totală a premiilor este de 4075 Lei.

4.4. Clasamentul va fi afișat zilnic pe pagina de Facebook a Organizatorului și pe website-ul Organizatorului, cu respectarea legislației în materia protecției datelor cu caracter personal, respectiv prin pseudonimizarea datelor cu caracter personal.

4.5. Premiile se vor acorda pe baza clasamentului jucătorilor, fiind transferate în contul de joc în termen de maximum 24 de ore (prima zi lucrătoare) de la data încheierii Campaniei promoționale.

4.6. Premiile nu pot fi schimbate sau transferate către o altă persoană.

**Art.5 Prelucrarea datelor cu caracter personal**

5.1**.** Datele cu caracter personal ale participanților vor fi prelucrate de Organizator cu respectarea Regulamentului (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor), precum și a oricăror altor reglementări naționale în domeniul prelucrării datelor cu caracter personal, numai în scopul desfășurării Campaniei promoționale, inclusiv stabilirea clasamentului și acordarea premiilor.

5.2. Pentru detalii cu privire la prelucrarea datelor cu caracter personal de către Organizator în scopul desfășurării campaniei, vă rugăm să consultați Nota de informare, disponibilă aici.

**Art. 6. Impozite si taxe**

Părțile iau act de faptul că, în conformitate cu prevederile Codului fiscal, veniturile obținute de câștigătorii premiilor, care au o valoare de peste 600 de lei, sunt impozabile. Dacă este cazul, aceste obligații de natură fiscală vor fi calculate și reținute de către Organizator, care va vira la bugetul de stat impozitul aferent, conform prevederilor legale în vigoare.

**Art. 7. Diverse**

7.1. Participarea la prezenta Campanie promoțională nu este permisă minorilor, angajaților, partenerilor Organizatorului sau altor persoane aflate în relație de interdependență cu acesta.

7.2. Participanții ale căror conturi au fost închise sau suspendate pe perioada desfășurării Campaniei Promoționale, ca urmare a încălcării dispozițiilor legale și/sau regulamentare, precum și ca urmare a autoexcluderii, pierd dreptul de a participa la Campanie, precum și orice drept asupra premiilor.

7.3. Organizatorul este îndreptățit să ia toate măsurile necesare în caz de tentative de fraudă, abuz sau orice alte tentative care ar putea afecta imaginea sau reputația Organizatorului sau a colaboratorilor/partenerilor săi sau desfășurarea Promoției.

7.4. Eventualele litigii apărute între Organizator și participanți se vor rezolva pe cale amiabilă sau, în cazul în care aceasta nu va fi posibilă, litigiile vor fi soluționate de instanțele judecătorești române competente de la sediul Organizatorului. Eventualele reclamații legate de derularea Campaniei se vor putea trimite la următoarea adresă: București, Sectorul 2, Str. Mântuleasa nr. 15, Corpul B, Etaj 1. După data încetării Campaniei, Organizatorul nu va mai lua în considerație nicio contestație.

7.5. Legea aplicabilă este legea română.

**Organizator,**

**MOZZARTBET MALTA LTD.,**